**บทที่ 3**

**วิธีดำเนินการวิจัย**

การวิจัยเรื่อง รูปแบบของการท่องเที่ยวเชิงสุขภาพ เชิงนิเวศและเชิงวัฒนธรรม ตามแนวทางเศรษฐกิจพอเพียง รวมถึงการศึกษาผลกระทบทางด้านการพัฒนาสินค้า OTOP ในจังหวัดระนอง เพื่อนำมาเป็นแนวทางในการพัฒนาเส้นทางการท่องเที่ยว ศูนย์เรียนรู้และการพัฒนาสินค้า ทั้งนี้ได้พัฒนาเวปไซต์ โดยกำหนดแนวทางและขั้นตอนการดำเนินงานวิจัยในส่วนที่เกี่ยวกับวิธีดำเนินการวิจัย ดังนี้

3.1 การกำหนดประชากรและการเลือกกลุ่มตัวอย่าง

3.2 ขั้นตอนการดำเนินงานวิจัย 3.3 เครื่องมือที่ใช้ในการวิจัย 3.4 การวิเคราะห์ข้อมูล

**วิธีดำเนินการวิจัย**

**3.1 การกำหนดประชากรและการเลือกกลุ่มตัวอย่าง**

1) กลุ่มตัวอย่างที่เป็นนักท่องเที่ยวชาวไทยที่เคยมาเที่ยวแหล่งท่องเที่ยวเชิงสุขภาพ เชิงนิเวศและเชิงวัฒนธรรมในอำเภอเมือง จังหวัดระนอง เนื่องจากมีขนาดกลุ่มประชากรจำนวนมาก ไม่สามารถกำหนดจำนวนกลุ่ม ประชากรทั้งหมดได้ จากตารางขนาดกลุ่มตัวอย่าง สำเร็จรูปของ ทาโร่ ยามาเน่ (Yamane, 1972) ขนาด กลุ่มประชากรจำนวนไม่สิ้นสุด ที่ระดับความเชื่อมั่น 95% และความคลาดเคลื่อน ±5% ดังนั้นขนาดของ กลุ่มตัวอย่างในการศึกษาครั้งนี้รวมทั้งสิ้น 400 คน

2) กลุ่มตัวอย่างที่ใช้ในการประชุมกลุ่มย่อยที่เป็นผู้ประกอบการที่ดำเนินธุรกิจท่องเที่ยว หน่วยงานภาครัฐที่มีส่วนเกี่ยวข้องกับการท่องเที่ยวของจังหวัดระนอง ได้แก่ การท่องเที่ยวจังหวัดระนอง อุทยานแห่งชาติน้ำตกหงาว อุทยานแห่งชาติลำน้ำกระบุรี นายอำเภอ และผู้มีส่วนเกี่ยวข้องในงานการท่องเที่ยวของจังหวัดระนอง เทศบาลเมือง เจ้าอาวาส รองเจ้าอาวาส ผู้ประสานงานที่อยู่ในวัดหงาว และประชาชนในท้องถิ่น จำนวน 10 คน เลือกตัวอย่างตามสะดวกหรือแบบบังเอิญ (Convenience sampling หรือ Accidental sampling)

3) กลุ่มตัวอย่างที่เป็นผู้ประกอบการที่ดำเนินธุรกิจสินค้า OTOP และการท่องเที่ยว หน่วยงานภาครัฐที่มีส่วนเกี่ยวข้องกับการท่องเที่ยวของจังหวัดระนอง ได้แก่ การท่องเที่ยวจังหวัดระนอง อุทยานแห่งชาติน้ำตกหงาว เทศบาลเมือง และประชาชนในท้องถิ่นโดยจัดสนทนากลุ่ม (Focus Group) จำนวน 20 คน เพื่อหาแนวทางในการสร้างเส้นทางและรูปแบบของการท่องเที่ยวเชิงสุขภาพในจังหวัดระนองเลือกตัวอย่างตามสะดวกหรือแบบบังเอิญ (Convenience sampling หรือ Accidental sampling)

**3.2 ขั้นตอนการดำเนินงานวิจัย**

1. ศึกษาและรวบรวมข้อมูลพื้นฐานของพื้นที่แหล่งท่องเที่ยวเชิงสุขภาพ เชิงนิเวศและเชิงวัฒนธรรม ในจังหวัด ระนอง

2. สำรวจศักยภาพและเส้นทางแหล่งท่องเที่ยวเชิงสุขภาพ เชิงนิเวศ และเชิงวัฒนธรรม

3. สัมภาษณ์ สอบถาม เก็บข้อมูล จากนักท่องเที่ยวที่เดินทางมาท่องเที่ยว และใช้บริการตามแหล่งท่องเที่ยวเชิงเชิงสุขภาพ เชิงนิเวศ และเชิงวัฒนธรรมในจังหวัดระนอง

4. สัมภาษณ์ สอบถาม เก็บข้อมูล จากประชาชนในท้องถิ่น ได้แก่ ผู้ที่อาศัยอยู่ ในแหล่งท่องเที่ยวเชิงสุขภาพ เชิงนิเวศ และเชิงวัฒนธรรมในจังหวัดระนอง

5. สัมภาษณ์ สอบถาม เก็บข้อมูล จากผู้ประกอบธุรกิจท่องเที่ยว ได้แก่ ผู้ดำเนินการธุรกิจ ท่องเที่ยวเชิงสุขภาพ เชิงนิเวศ และเชิงวัฒนธรรม และผู้ให้บริการแก่นักท่องเที่ยว

6. สัมภาษณ์ สอบถาม เก็บข้อมูล จากเจ้าหน้าที่ภาครัฐที่เกี่ยวข้อง ได้แก่ กลุ่มเจ้า หน้าที่ ผู้ที่เกี่ยวข้องตามแหล่งท่องเที่ยวเชิงสุขภาพ เชิงนิเวศ และเชิงวัฒนธรรมในจังหวัดระนอง ได้แก่ การท่องเที่ยวจังหวัด ระนอง นายอำเภอ และเทศบาลเมือง

7. นำข้อมูลที่ได้จากการสัมภาษณ์ สอบถาม เก็บข้อมูล มาสร้างเส้นทางการท่องเที่ยวให้สอดคล้องกับความต้องการของนักท่องเที่ยวที่เดินทางมาท่องเที่ยวเชิงเชิงสุขภาพ เชิงนิเวศ และเชิงวัฒนธรรมจังหวัดระนอง

8. นำข้อมูลเกี่ยวกับเส้นทางการท่องเที่ยวเชิงสุขภาพ เชิงนิเวศ และเชิงวัฒนธรรมที่ได้มาสร้างเป็นรูปแบบการท่องเที่ยวเชิงสุขภาพในจังหวัดระนอง

**3.3 เครื่องมือที่ใช้ในการวิจัย**

**ขั้นตอนที่ 1 การสำรวจความเข้าใจด้านปรัชญาของแศรษฐกิจพอเพียงด้านการท่องเที่ยว เครื่อมือที่ใช้ในการวิจัยเป็นแบบสอบถาม ที่เกี่ยวข้องกับการจัดการการท่องเที่ยว โดยเก็บรวบรวมข้อมูลจากนักท่องเที่ยวชาวไทยที่เคยมาเที่ยวแหล่งท่องเที่ยวเชิงสุขภาพ เชิงนิเวศและเชิงวัฒนธรรมในจังหวัดระนอง จำนวน 400 คน**

ตอนที่ 1 เป็นการสอบถามข้อมูลพื้นฐานทั่วไป

ตอนที่ 2 ผลการวิเคราะห์ข้อมูลเกี่ยวกับความรู้ ความเข้าใจด้านปรัชญาเศรษฐกิจพอเพียง

ตอนที่ 3 ลักษณะองค์ประกอบการจัดการทางท่องเที่ยว*เชิง*อนุรักษ์ในจังหวัดระนอง

ตอนที่ 4 ความสมบูรณ์ของลักษณะพื้นฐานของแหล่งท่องเที่ยว

ตอนที่ 5 ความรู้ความเข้าใจในด้านการท่องเที่ยวนิเวศ

ตอนที่ 6 ลักษณะองค์ประกอบการจัดการการท่องเที่ยวเชิงสุขภาพ

ตอนที่ 7 ลักษณะพื้นฐานองค์ประกอบการจัดการการท่องเที่ยวเชิงวัฒนธรรม

ตอนที่ 8 ความรู้ความเข้าใจต่อการท่องเที่ยวเชิงวัฒนธรรม

ตอนที่ 9 ลักษณะรูปแบบการจัดศูนย์การท่องเที่ยวเชิงอนุรักษ์

ตอนที่ 10 มีข้อเสนอแนะทั่วไปในการพัฒนาการท่องเที่ยวเชิงสุขภาพ เชิงนิเวศ และเชิงวัฒนธรรม

ตอนที่ 11 ความคิดเห็นเกี่ยวกับการจัดทำเส้นทางการท่องเที่ยวเชิงสุขภาพและเชิงนิเวศ เป็นคำถามเกี่ยวกับข้อเสนอแนะลักษณะเป็นคำถามปลายเปิด เพื่อให้ผู้ตอบคำถามมีส่วนร่วมในการนำเสนอเกี่ยวกับการท่องเที่ยวเชิงสุขภาพในจังหวัดระนอง

ตอนที่ 12 ความคิดเห็นหรือข้อเสนอแนะในการสร้างเส้นทางการท่องเที่ยวเชิงสุขภาพและเชิงนิเวศ เป็นคำถามเกี่ยวกับข้อเสนอแนะลักษณะเป็นคำถามปลายเปิด เพื่อให้ผู้ตอบคำถามมีส่วนร่วมในการนำเสนอเกี่ยวกับการท่องเที่ยวเชิงสุขภาพในจังหวัดระนอง

**ขั้นตอนที่ 2 การประชุมกลุ่มศูนย์การเรียนรู้รูปแบบการท่องเที่ยวเชิงสุขภาพและเชิงนิเวศตามแนวเศรษฐกิจพอเพียงบนฐานดิจิทัลชุมชน** เครื่องมือที่ใช้การวิจัยเป็นการจัดประชุมกลุ่มย่อย โดยมีผู้เข้าร่วมจาก รองนายกเทศมนตรีเทศบาลเมืองระนอง,ปลัดเทศบาลบางริ้น,หัวหน้าอุทยาแห่งชาติน้ำตกหงาว,หัวหน้าอุทยานแห่งชาติหาดบางเบน-แหลมสน,พนักงานสำหนักงานการท่องเที่ยวและกีฬาจังหวัดระนอง,เจ้าอาวาสวัดหงาว, ประชาชนและนักศึกษา โดยการจัดประชุมกลุ่มย่อยเป็นการระดมความคิดเกี่ยวกับบริบทของแหล่งท่องเที่ยวทั้ง 5 อำเภอของจังหวัดระนอง จำนวน 10 ท่าน และได้แนวทางในการสร้างศูนย์เรียนรู้วัดหงาววามถึงสร้างเส้นทางแสวงบุญซึ่งผลที่ได้ได้แนวทางกลยุทธ์แผนชุมชน เทคนิค วิธีการ กระบวนการในการวิเคราะห์ สังเคราะห์องค์ประกอบที่มีอยู่อย่างเป็นระบบ

1. การวิเคราะห์รูปแบบของการท่องเที่ยวเพื่อรักษาสิ่งแวดล้อม

2. การวิเคราะห์แนวทางแหล่งท่องเที่ยวเชิงสุขภาพและเชิงนิเวศ

3. การวิเคราะห์แนวทางการสร้างศูนย์แหล่งท่องเที่ยวเชิงวัฒนธรรม

**ขั้นตอนที่ 3 การวิเคราะห์กลุ่มผู้บริโภคเครื่องมือที่ใช้เป็นแบบสอบถาม โดยเก็บรวบรวมข้อมูลจากนักท่องเที่ยวชาวไทยที่เคยมาเที่ยวแหล่งท่องเที่ยวเชิงสุขภาพในจังหวัดระนอง จำนวน 400 คน**

ตอนที่ 13 ความพึงพอใจของผู้บริโภค และปัจจัยที่ส่งผลต่อการตัดสินใจของลูกค้าแบ่งออกเป็น 7 ส่วนดังต่อไปนี้

ส่วนที่ 1 ด้านผลิตภัณฑ์

ส่วนที่ 2 ด้านราคา

ส่วนที่ 3 ด้านสถานที่จัดจำหน่าย

ส่วนที่ 4 ด้านส่งเสริมการตลาด

ส่วนที่ 5 ด้านการบริการหลังการขาย

ส่วนที่ 7 ด้านความพร้อมด้านสถานที่จำหน่ายสินค้า

**ขั้นตอนที่ 4 การวิเคราะห์ผลกระทบในการพัฒนาบรรจุภัณฑ์และตราสัญลักษณ์ของกลุ่มผู้ผลิตสินค้า OTOP และสินค้าชุมชนในจังหวัดระนอง เครื่องมือที่ใช้เป็นแบบสอบถาม โดยเก็บรวบรวมข้อมูลจากนักท่องเที่ยวชาวไทยที่เคยมาเที่ยวแหล่งท่องเที่ยวเชิงสุขภาพในจังหวัดระนอง จำนวน 201 ราย แบ่งออกเป็น 2 ตอน**

ตอนที่ 14 ผลกระทบในการพัฒนาบรรจุภัณฑ์และตราสัญลักษณ์ของกลุ่มผู้ผลิตสินค้า OTOP และสินค้าชุมชนในจังหวัดระนอง แบ่งออกเป็น 3 ส่วน

ส่วนที่ 1 ในรอบ 1 ปีที่ผ่านมา ด้านการมุ่งเน้นการพัฒนาผลิตภัณฑ์ใหม่

ส่วนที่ 2 ในรอบ 1 ปีที่ผ่านมา ด้านการมุ่งเน้นการตลาดของผลิตภัณฑ์ใหม่

ส่วนที่ 3 ในรอบ 1 ปีที่ผ่านมา ด้านการมุ่งเน้นนวัตกรรมและเทคโนโลยีของการพัฒนาผลิตภัณฑ์ใหม่

ตอนที่ 15 ผลจากการวิเคราะห์ปัจจัยที่ส่งผลกระทบต่อการตัดสินใจของลูกค้า แบ่งออกเป็น 4 ส่วน

ส่วนที่ 1 ด้านผลิตภัณฑ์

ส่วนที่ 2 ด้านราคา

ส่วนที่ 3 ด้านการจัดจำหน่าย

ส่วนที่ 4 ด้านช่องทางการตลาด

เป็นการสอบถามข้อเสนอแนะทั่วไปเกี่ยวกับการตั้งศูนย์เรียนรู้รูปแบบการท่องเที่ยวเชิงสุขภาพและเชิงนิเวศตามแนวเศรษฐกิจพอเพียงบนฐานบนฐานดิจิทัลชุมชนในจังหวัดระนอง เป็นการพรรณาตามข้อมูลที่กลุ่มตัวอย่างตอบมา ซึ่งได้ผลการวิจัย ดังนี้

**ขั้นตอนที่ 5 การวิจัยการพัฒนาทดลองสำหรับใช้ในการพัฒนาต้นแบบเส้นทางการท่องเที่ยวเชิงสุขภาพและเชิงนิเวศเป็นการพัฒนาเว็ปไซต์**

กิจกรรมที่ 1 การวางแผนพัฒนาการพัฒนาเว็บไซต์ต้นแบบ

กิจกรรมที่ 2 การรวบรวมข้อมูลการพัฒนาฐานข้อมูลการท่องเที่ยวจังหวัดระนอง

กิจกรรมที่ 3 วิเคราะห์ความเป็นไปได้ทางเทคนิค

กิจกรรมที่ 4 ออกแบบร่างการออกแบบเว็บไซต์

กิจกรรมที่ 5 ประชุมวิเคราะห์ความเป็นไปได้และเลือกต้นแบบที่ยอมรับ

กิจกรรมที่ 6 เลือกความต้องการสอดคล้องกับกลุ่มเป้าหมายของนักท่องเที่ยว

กิจกรรมที่ 7 การทำต้นแบบตัวอย่าง

กิจกรรมที่ 8 เลือกรูปแบบที่เหมาะสมกับชุมชนทำเป็นต้นแบบ

กิจกรรมที่ 9 การเผยแพร่เว็บไซต์

กิจกรรมที่ 10 วิเคราะห์และสรุปความคิดเห็นของผู้เชี่ยวชาญ

**วิธีการสร้างเครื่องมือเพื่อใช้ในการวิจัย**

พื่อสร้างเครื่องมือเพื่อใช้ในการวิจัยที่เป็นแบบสอบถามไว้ 8 ขั้นตอน ต่อไปนี้

1) ศึกษาค้นคว้าเอกสาร หนังสือ วารสารและงานวิจัยที่เกี่ยวข้อง

2) นำข้อมูลจากการศึกษาค้นคว้าในข้อ 1 มากำหนดกรอบแบบสอบถาม

3) สร้างแบบสอบถามตามขอบเขตของเนื้อหาการวิจัยคือความรู้ศึกษาหลักการสร้าง

แบบสอบถามจากหนังสืองานวิจัยที่เกี่ยวข้อง

4) นำแบบสอบถามไปปรึกษาผู้เชี่ยวชาญเพื่อตรวจสอบภาษาและความถูกต้องตลอดจนข้อคำถามว่าครอบคลุมหรือไม่

5) นำแบบสอบถามไปปรึกษาผู้เชี่ยวชาญเพื่อตรวจสอบข้อคำถาม

6) นำแบบสอบถามที่ได้ตรวจสอบปรับปรุงแก้ไขแล้วไปทดลองใช้กลุ่มตัวอย่างเพื่อTry out

7) นำแบบสอบถามที่ได้จากกลุ่มทดลองนำมาคำนวณตรวจสอบหาความ (Reliability) ของแบบสอบถาม

8) นำแบบสอบถามฉบับสมบูรณ์ไปเก็บตัวอย่างที่ ตามจำนวนกลุ่มตัวอย่างที่ได้กำหนดไว้แล้ว

ศึกษาค้นคว้าข้อมูล

กำหนดกรอบแบบสอบถาม

สร้างแบบสอบถามให้สอดคล้องกับวัตถุประสงค์

X

ผู้เชี่ยวชาญตรวจสอบความถูกต้อง

X

Y

พบผู้เชี่ยวชาญตรวจสอบความถูกต้อง

ทดลองใช้กับกลุ่มทดลองTry Out

Y

จัดพิมพ์แบบสอบถามฉบับสมบูรณ์เพื่อนำไปใช้งาน

แผนภูมิที่ 3.1 แสดงกรรมวิธีการสร้างเครื่องมือเพื่อใช้ในการวิจัย

**การเก็บรวบรวมข้อมูล**

1. ศึกษาข้อมูลจากเอกสาร บทความ ทฤษฎี และงานวิจัยที่เกี่ยวข้อง เพื่อเป็นแนวทางในการสร้างเครื่องมือเพื่อการวิจัย และสร้างแบบสอบถามและแบบสัมภาษณ์ ตามกลุ่มตัวอย่าง

2.ดำเนินการแจกแบบสอบถามแก่นักนักท่องเที่ยวที่เคยท่องเที่ยวแหล่งท่องเที่ยวเชิงสุขภาพในจังหวัดระนอง และประชาชนในท้องถิ่น ภายในระยะเวลา 90 วัน โดยแจกแบบสอบถามให้กลุ่มตัวอย่างและขอรับแบบสอบถามคืนด้วยตนเอง

3. เก็บรวบรวมแบบสอบถาม แล้วคัดเลือกแบบสอบถามที่สมบูรณ์ เพื่อนำข้อมูลที่ได้มาวิเคราะห์ต่อไป

4. ดำเนินการจัดสนทนากลุ่ม (Focus Group) จำนวน 20 คน เพื่อร่วมกันวิเคราะห์เกี่ยวกับเส้นทางการท่องเที่ยวเชิงสุขภาพที่สามารถนำไปท่องเที่ยวได้ โดยสร้างเป็นเส้นทางการท่องเที่ยวเชิงสุขภาพในจังหวัดระนอง

5. นำข้อมูลที่ได้จากการสัมภาษณ์ สอบถาม เก็บข้อมูล มาสร้างเส้นทางการท่องเที่ยวให้สอดคล้องกับความต้องการของนักท่องเที่ยวที่เดินทางมาท่องเที่ยวเชิงสุขภาพจังหวัดระนอง

6. นำข้อมูลเกี่ยวกับเส้นทางการท่องเที่ยวเชิงสุขภาพที่ได้มาสร้างเป็นรูปแบบการท่องเที่ยวเชิงสุขภาพในจังหวัดระนอง

**3.4 การวิเคราะห์และสถิติที่ใช้ในการวิจัย**

1) ตอนที่ 1 เป็นข้อมูลส่วนบุคคล เป็นข้อมูลแบบตรวจสอบรายการใช้วิธีหาค่าความถี่ร้อยละ

2) ผู้วิจัยจะทำการวิเคราะห์ข้อมูลโดยใช้การพรรณา Descriptive Analysis) ทั้งจากแบบสัมภาษณ์และแบบสอบถาม โดยนำแบบสอบถามทั้งหมดดำเนินการวิเคราะห์ข้อมูล และประมวลผลด้วยเครื่องคอมพิวเตอร์ โดยใช้โปรแกรมสำเร็จรูปเพื่อประมวลผล และวิเคราะห์ข้อมูล ตอนที่ 2 ถึง ตอนที่ 13 โดยผู้วิจัยจะนำข้อมูลที่ได้มาแสดงผลการวิเคราะห์โดยแจกแจงความถี่ ค่าร้อยละ ค่าเฉลี่ย ค่าเบี่ยงเบนมาตรฐาน และการวิเคราะห์ความแปรปรวน แล้วนำเสนอในรูปแบบตารางประกอบความเรียง ส่วนตอนที่ 4 นำมาวิเคราะห์แล้วนำ เสนอเป็นรายข้อ

โดยกำหนดเกณฑ์การให้คะแนน แทนระดับความต้องการรูปแบบของแหล่งท่องเที่ยว ดังต่อไปนี้

โดยกำหนดเกณฑ์การให้คะแนน 1 ถึง 5 แทนระดับความพึงพอใจ

คะแนนระดับ 5 หมายถึง มีความพึงพอใจมากที่สุด คะแนนระดับ 4 หมายถึง มีความพึงพอใจมาก

คะแนนระดับ 3 หมายถึง มีความพึงพอใจปานกลาง

คะแนนระดับ 2 หมายถึง มีความพึงพอใจน้อย คะแนนระดับ 1 หมายถึง มีความพึงพอใจน้อยที่สุด

เกณฑ์การประเมิน สามารถแบ่งช่วงคะแนนที่ใช้วิธีการคำนวณหาความกว้างของ อัตราภาคชั้น (Class interval) ผู้วิจัยใช้เกณฑ์เฉลี่ยในการอภิปรายผล (วิเชียร เกตุสิงห์, 2538 : 8-11) ดังนี้

ค่าเฉลี่ย ระหว่าง 4.21 – 5.00 หมายถึง นักท่องเที่ยวมีความพึงพอใจในระดับพอใจมากที่สุด

ค่าเฉลี่ย ระหว่าง 3.41 – 4.20 หมายถึง นักท่องเที่ยวมีความพึงพอใจในระดับพอใจมาก

ค่าเฉลี่ย ระหว่าง 2.61 – 3.40 หมายถึง นักท่องเที่ยวมีความพึงพอใจในระดับพอใจปานกลาง

ค่าเฉลี่ย ระหว่าง 1.81 – 2.60 หมายถึง นักท่องเที่ยวมีความพึงพอใจในระดับพอใจน้อย

ค่าเฉลี่ย ระหว่าง 1.00 – 1.80 หมายถึง นักท่องเที่ยวมีความพึงพอใจใน ระดับพอใจน้อยที่สุดสุด

3) แบบสัมภาษณ์และการประชุมกลุ่ม โดยเก็บรวบรวมข้อมูลจากผู้ประกอบการที่ดำเนินธุรกิจท่องเที่ยว หน่วยงานภาครัฐที่มีส่วนเกี่ยวข้องกับการท่องเที่ยวของจังหวัดระนอง ได้แก่ สำนักงานการท่องเที่ยวจังหวัดระนอง เทศบาลเมืองบางริ้น เทศบาลเมืองระนอง อุทยานแห่งชาตินน้ำตกหงาว อุทยานแห่งชาติลำน้ำกระบุรี นายอำเภอ เจ้าอาวาสวัดหงาว และผู้มีส่วนเกี่ยวข้องในงานการท่องเที่ยวของจังหวัดระนอง โดยจัดประชุมกลุ่ม จำนวน 10 คน ข้อมูลที่ได้จากการวิเคราะห์ข้อมูลจากตอนที่ 2 ถึง ตอนที่ 12 นำมาเป็นแนวทางในการเชิญผู้เชี่ยวชาญในการประชุมกลุ่มย่อย แล้วนำเสนอในรูปแบบการบรรยายเป็นความเรียงเป็นรายด้านประกอบไปด้วย สมุดบันทึกข้อมูลใช้บันทึกชื่อผู้ให้ข้อมูลที่รับผิดชอบเพื่อใช้ในการอ้างอิงและใช้บันทึกสิ่งที่ผู้วิจัยสังเกต สมุดบันทึกนี้จะบันทึกข้อมูลในภาคสนามที่มิได้ถูกบันทึกอยู่ในเครื่องบันทึกเสียงของผู้วิจัย และเครื่องบันทึกเสียง ใช้บันทึกข้อมูลเสียงสัมภาษณ์ผู้ให้ข้อมูล โดยการนำข้อมูลเสียงที่ได้มาถอดเทปให้อยู่ในรูปแบบของข้อความตัวอักษร โดยเครื่องบันทึกเสียงนี้เป็นเครื่องมือช่วยอำนวยความสะดวกในการบันทึกข้อมูลในทันที และสามารถบันทึกข้อมูลจากการสัมภาษณ์ผู้ให้ข้อมูลได้ครบถ้วนเพื่อที่จะนำมาถอดและแปลงข้อมูลเป็นภาษาเขียนต่อไป แนวคำถามสัมภาษณ์ ผู้วิจัยใช้แนวคำถามสัมภาษณ์โดยแนวคำถามนั้นเป็นแบบกึ่งโครงสร้างแบบปลายเปิด ซึ่งผู้วิจัยกำหนดแนวทางในการตั้งคำถามจากแนวคิดและทฤษฏีที่ได้ศึกษาประกอบกับการเข้าไปมีส่วนร่วมในการพัฒนา ซึ่งจะช่วยให้การสัมภาษณ์เป็นไปอย่างราบรื่น ผู้วิจัย ถือเป็นเครื่องมือที่สำคัญในการเก็บข้อมูลเป็นผู้ดำเนินการสัมภาษณ์ ซึ่งตัวผู้วิจัยเองจึงต้องมีความรู้และความสามารถในการถามคำถาม ความสามารถในการฟัง และสิ่งสำคัญที่สุดคือผู้วิจัยต้องมีปฏิสัมพันธ์ที่ดีต่อผู้ให้ข้อมูลด้วย ทั้งนี้ ในการรายงานผลการวิจัย ผู้วิจัยต้องมีความซื่อตรงในการกรอกข้อมูลด้วยการวิเคราะห์ข้อมูลเชิงคุณภาพ ด้วยการจัดเตรียมข้อมูลเพื่อให้สามารถนำไปวิเคราะห์ได้ง่ายขึ้น เช่นการตรวจสอบข้อมูลที่มาจากการเก็บรวมรวมข้อมูลทุติยถภูมิ คือจากเอกสารต่างๆ ที่เกี่ยวข้อง และข้อมูลปฐมภูมิคือจากการสัมภาษณ์แบบเจาะลึกผู้ให้ข้อมูลหลัก โดยใช้การวิเคราะห์เนื้อหาข้อมูลทุติยภูมิ และการแจงนับ “แนวคิด” ของข้อมูลปฐมภูมิ ด้วยการตีความ ข้อมูลที่เป็นประเด็นของการศึกษาตามที่ระบุไว้ในวัตถุประสงค์แล้วใช้การพรรณนาแบบบรรยายสรุปเป็นควาเรียง

**การตรวจสอบความน่าเชื่อถือของข้อมูล**

ในการตรวจสอบความน่าเชื่อถือของข้อมูลเพื่อให้ได้ข้อมูลที่ถูกต้องและเพียงพอข้อมูลนั้นสามารถตอบปัญหาของการวิจัยได้หรือไม่และมีความน่าเชื่อถือผู้วิจัยให้ความสำคัญกับรายละเอียดระเบียบวิธีการวิจัยการเลือกเครื่องมือการเลือกพื้นที่วิธีการสัมภาษณ์ วิธีการตรวจสอบและตั้งคำถามการวิเคราะห์ข้อมูลที่ได้โดยผู้วิจัยอาศัยวิธีการตรวจสอบข้อมูลแบบสามเศร้าในการตรวจสอบความน่าเชื่อถือของข้อมูล วิธีการตรวจสอบข้อมูลแบบสามเศร้าประกอบด้วย

1.การตรวจสอบข้อมูลด้านข้อมูล คือการพิสูจน์ว่าข้อมูลที่ผู้วิจัยได้มานั้นถูกต้องหรือไม่วิธีตรวจสอบคือสอบแหล่งที่มาของข้อมูลหลายหลายทาง

1.1 แหล่งเวลาหมายถึงถ้าข้อมูลต่างเวลากันจะเหมือนกันหรือไม่ตรวจสอบข้อมูลด้วยการสังเกตและสัมภาษณ์เรื่องเดียวกันแต่ต่างเวลากัน

1.2 แหล่งสถานที่หมายถึงถ้าข้อมูลต่างสถานที่กันจะเหมือนกันหรือไม่ตรวจสอบข้อมูลด้วยการสังเกตและสัมภาษณ์เรื่องเดียวกันแต่ต่างสถานที่กัน

1.3 แหล่งบุคคลหมายถึงถ้าบุคคลให้ข้อมูลเปลี่ยนไปข้อมูลจะเหมือนเดิมหรือไม่ซึ่งผู้วิจัยเก็บรวบรวมข้อมูลจากแหล่งข้อมูลโดยตรงจากวิธีการสัมภาษณ์ผู้ให้ข้อมูลหลักคือผู้บริหารและพนักงานในโรงงานน้ำตาลสด

2. การตรวจสอบด้านวิธีรวบรวมข้อมูลการใช้วิธีเก็บรวบรวมข้อมูลผู้วิจัยใช้การสัมภาษณ์การสังเกตและการศึกษาเอกสารประกอบด้วยผู้วิจัยเก็บข้อมูลที่ได้จากกลุ่มผู้ให้ข้อมูลหลักและนำข้อมูลที่ได้จากการสัมภาษณ์การสังเกตมาพิจารณาร่วมกันเพื่อประเมินผลและพิจารณาถึงน้ำหนักของความน่าเชื่อถือของข้อมูลที่จะนำไปใช้ว่ามีมากน้อยอย่างไร

3. ส่วนแบบสอบถาม คณะผู้วิจัยจะดำเนินการออกเก็บรวบรวมข้อมูลโดยใช้วิธีส่งแบบสอบถามไปให้กลุ่มตัวอย่างหรือในบางกรณีอาจต้องใช้วิธีสัมภาษณ์ คณะผู้วิจัยเก็บรวบรวมข้อมูลแบบสอบถามพร้อมตรวจสอบข้อมูล

**การวิเคราะห์ข้อมูล**

การวิเคราะห์ข้อมูลกลุ่มผู้ผลิตสินค้า OTOP ผู้วิจัยจะทำการวิเคราะห์ข้อมูลโดยใช้การพรรณา Descriptive Analysis) ทั้งจากแบบสัมภาษณ์และแบบสอบถาม โดยนำแบบสอบถามทั้งหมดดำเนินการวิเคราะห์ข้อมูล และประมวลผลด้วยเครื่องคอมพิวเตอร์ โดยใช้โปรแกรมสำเร็จรูปเพื่อประมวลผล และวิเคราะห์ข้อมูล ตอนที่ 13 ถึง ตอนที่ 15 โดยผู้วิจัยจะนำข้อมูลที่ได้มาแสดงผลการวิเคราะห์โดยแจกแจงความถี่ ค่าร้อยละ ค่าเฉลี่ย ค่าเบี่ยงเบนมาตรฐาน และการวิเคราะห์ความแปรปรวน แล้วนำเสนอในรูปแบบตารางประกอบความเรียง แล้วนำเสนอเป็นรายข้อ

ข้อมูลที่ได้จากการประชุมกลุ่มย่อย โดยผู้วิจัยได้นำผลจากการวิเคราะห์ข้อมูลจากวัตถุประสงค์ ข้อที่ 1 นำมาเป็นแนวทางในการเชิญผู้เชี่ยวชาญในการประชุมกลุ่มย่อย แล้วนำเสนอในที่ประชุม หลังจากนั้นได้สรุปผลจากการประชุมประเด็นของการประชุมกลุ่มย่อย โดยกำหนดเกณฑ์การให้คะแนน ดังต่อไปนี้

**เกณฑ์ระดับค่าคะแนนและการแปลความหมาย**

ในส่วนของแบบสอบถามที่เป็นข้อมูลแบบมาตราส่วนประมาณค่า (Rating Scale) ใช้วิธีหาค่าเฉลี่ย (x̄ ) และค่าส่วนเบี่ยงเบนมาตรฐาน (S.D.) ซึ่งมีเกณฑ์ในการกำหนดค่าน้ำหนักของการประเมินเป็น 5 ระดับดังนี้ กำหนดค่าระดับของสภาพการบริหารจัดการสินค้าOTOPและการแปลความหมายข้อมูลจากค่าเฉลี่ยเป็น 5 ระดับ ตามแนวคิดของลิเคิร์ท (Likert Scales) และรวีวรรณ ชินะตระกูล (2542) ดังนี้ดังนี้

5 หมายถึง มากที่สุด

4 หมายถึง มาก

3 หมายถึง ปานกลาง

2 หมายถึง น้อย

1 หมายถึง น้อยที่สุด

เกณฑ์ในการแปลผลคะแนนค่าเฉลี่ย

4.50 – 5.00 หมายถึง ระดับมากที่สุด

3.50 – 4.49 หมายถึง ระดับมาก

2.50 – 3.49 หมายถึง ระดับปานกลาง

1.50 – 2.49 หมายถึง ระดับน้อย

1.00 – 1.49 หมายถึง ระดับน้อยที่สุด